**FIȘA MĂSURII M2/2A**

**Denumirea măsurii – Investitii in exploatatii pomicole in teritoriul GAL-MVS**

CODUL Măsurii - M2 / 2A

Tipul măsurii:

* INVESTIȚII

□ SERVICII

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Marile ferme pomicole existente înainte de 1989 în teritoriul GAL-MVS au fost fărâmițate retrocedare. Din parcele de 200-300 ha/unitate, s-au transformat în parcele de 0,3 - 2,0 ha / proprietar. Proprietarii nu au dispus de tehnica necesară la așa mici suprafețe și nici nu au avut interes pentru îngrijirea livezilor. Majoritate plantațiilor au fost abandonate, defrișate și, în foarte puține dintre ele, s-au aplicat lucrări nesemnificative de îngrijire. Pomii în livezile din teritoriul GAL-MVS sunt îmbătrâniți, ritmul de regenerare, prin noi plantări fiind foarte redus. Pomicultura în zonă este mult îndepartată de standardele europene sub urmatoarele aspecte: numărul de exploataţii viabile, ferme specializate, de cca. 10 – 20 ha este practic nesemnificativ, sistemele de cultură sunt înca extensive, în cultura prunului, se folosesc încă sortimente locale, care nu pot fi valorificate decât sub forma de țuică și exportul de fructe în stare proaspătă este redus, iar cel sub formă deshidratată este practic inexistent.Măsura contribuie la dezvoltarea și diversificarea activităților din cadrul exploatațiilor pomicole și la facilitarea accesului la piețele locale.

Această măsură se bazează pe analiza SWOT și pe nevoile identificate în teritoriu (N 1,2,3,4,5,6,8, 9,12). În privința obiectivelor transversale, măsura corespunde obiectivelor: inovare, protecția mediului și atenuarea schimbărilor climatice și adaptarea la acestea. Care este noutatea adusă de această măsură? Prin ea se combină Măsura 4.1a din PNDR, care vizează îmbunătățirea performanțelor exploatațiilor pomicole prin creșterea competitivității activității pomicole, a diversificării producției pomicole și a calității produselor obținute cu activități de cooperare în vederea desfacerii produselor pomicole, informare și instruire, respectiv propunem o abordare integrată a Priorităților 1,2 și 3, rezultând o singură măsură. Prin dezvoltarea exploatațiilor pomicole din zonă, măsura propusă contribuie la realizarea obiectivului general al SDL care constă în promovarea creșterii calității vieții în teritoriul MVS prin favorizarea competitivității economiei rurale, dezvoltarea echilibrată și durabilă a teritoriului.

Obiectivele de dezvoltare rurală ale Reg.(UE)nr.1305/2013,art.4,la care contribuie măsura sunt, în principal, **obiectivul de dezvoltare rurală a și** secundar b și c

Obiectivele specifice ale măsurii : OS1, OS2, OS5 și OS6.

Măsura contribuie la Prioritatea 2 și indirect la prioritățile **1, 3, 4 și 5** prevăzute la art.5, Reg. (UE) nr.1305/2013;

Priorități specifice SDL: PS 2.1, în mod direct și indirect la **PS 1.1, PS 1.2, PS 2.2, PS 3;**

Măsura corespunde obiectivelor **art.17** din Reg.(UE) nr.1305/2013.

Măsura contribuie la **Domeniul de intervenție:DI 2A** prevăzut la art.5, Reg. (UE) nr. 1305/2013.

Măsura contribuie la **obiectivele transversale** ale Reg.(UE)nr.1305/2013:**inovare, protecția mediului și de atenuare a schimbărilor climatice și de adaptare la acestea;**

**Complementaritatea cu alte măsuri din SDL**: măsura aeste complementară cu măsurile M6/3A și M9/3A.

**Sinergia cu alte măsuri din SDL**: măsura este sinergică cu M3/2B, M6/3A, M8/6B, M9/3A deoarece contribuie la crearea de locuri de muncă, imbunatatirea calitatii populatiei din zona GAL-MVS atractivitatea satelor si dezvoltarea turismului.

**2. Valoarea adăugată a măsurii**

Valoarea adaugată a măsurii este generată atât de caracterul inovator al interventiei cât și de impactul generat de aceasta la nivelul teritoriului GAL MVS.

Măsura se adresează acelor activități sau operațiuni agricole deficitare, conform nevoilor rezultate din analiza diagnostic și a celei SWOT. În teritoriul MVS sunt condiții favorabile plantațiilor de prun, măr, cireș, păr, nuc, plantațiilor de arbuști fructiferi, etc. Pe teritoriul GAL-MVS sunt UAT-uri care au un grad de favorabilitate al amplasamentului pentru o specie pomicola mai mare decat 2,4 (conform Anexei aferenta STP). Investițiile în capitalul fizic vor determina reducerea costurilor directe de producție și vor face munca mai productivă. Măsura susține promovarea cooperării între fermieri în scopul dezvoltării unei agriculturi care să valorifice potențialul natural din microregiune. Fermierii sunt încurajați să se înscrie într-o formă asociativă unde pot beneficia de informare, instruire și consiliere, pot identifica modalități inovatoare de obținere a unor produse de calitate, de comercializare a unui volum mai mare de produse proprii și de atragere a unor categorii noi de consumatori, pot realiza vânzare directă a produselor agricole proaspete, pot îmbunătăți modul de prezentare a produselor agricole. De asemenea, valoarea adăugată a măsurii este evidențiată și prin criteriile de selecție aplicate, unde vom include un criteriu legat de apartenența la o cooperativă. Solicitantul va trebui să atașeze cererii de finanțare un acord de pareteneriat cu cooperativa, acord care să aibă o perioadă de valabilitate cel puțin egală cu perioada pentru care se acordă finanțarea. Relevanța masurii in cadrul SDL este data de contributia la:

- stimularea investitiilor in pomicultura ca activitate economică in teritoriul GAL-MVS

- creearea de noi locuri de muncă si mentinerea lor pe o perioada de minim un an

- susținerea cooperării și promovarea înființării de forme asociative în teritoriul GAL-MVS.

**3. Trimiteri la alte acte legislative**

**Legislație UE:** **Reg. (UE) 1303/2013 , Reg. (UE) 1305/2013, Reg. (UE) nr. 807/2014**

•Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

**Legislație națională:**

• Legea cooperaţiei agricole nr. 566/2004; Legea nr. 1/2005; Ordonanța Guvernului nr. 37/2005; Ordinul nr. 119/2014; Ordinul 10/2008 ; Ordinul 111/2008; Ordin 57 din 2010.

• Legislaţia naţională cu incidenţă în domeniile activităţilor agricole prevăzută în Ghidul solicitantului pentru participarea la selecţia SDL

• Ghidul solicitantului pentru măsura 4.1a din PNDR 2014-2020

**4. Beneficiari direcți/indirecți (grup țintă)**

Beneficiari directi sunt:

-fermieri, cu exceptia persoanelor fizice neautorizate de pe teritoriul GAL MVS

-cooperative, grupuri de producatori constituite in baza legislatiei nationale in vigoare care deservesc interesele membrilor

- asociatii de pomicultori din teritoriul GAL MVS

Beneficiari indirecti sunt:

-persoanele din categoria populaţiei active aflate în căutarea unui loc de muncă

-producatori individuali din teritoriul GAL MVS, persoane fizice si juridice din comunitatea locala, agenti din domeniul turismului si alimentatiei publice, turisti, unitatile administrativ- teritoriale.

Beneficiarii direcţi ai M2/2A sunt fermierii care accesează fonduri FEADR pentru dezvoltarea exploataţiilor pomicole, iar cei indirecţi sunt formaţi din beneficiarii produselor agricole. Beneficiarii direcţi ai acestei măsuri sunt beneficiarii direcţi, respectiv membrii ai M6/3A, care presupune înfiinţarea şi funcţionarea unei asociaţii a producătorilor agricoli. Atât producătorii agricoli, cât şi asociaţiile vor fi membre ale Clusterului de dezvoltare rurală, respectiv beneficiari direcţi. Complementaritatea este asigurată prin prezenţa beneficiarilor direcţi în toate cele 3 Măsuri menţionate, respectiv M2/2A, M6/3A, M9/3A.

**5. Tip de sprijin, în conformitate cu prevederile art. 67 al Reg. (UE) nr. 1303/2013:**

• Rambursarea costurilor eligibile suportate și plătite efectiv

• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții.

Bugetul alocat GAL-MVS, în funcție de teritoriu și populație nu este îndestulător față de nevoile de dezvoltare identificate la nivel local, care, pentru a fi acoperite în întregime, ar necesita fonduri mult mai mari. Deoarece GAL-MVS doreste susținerea dezvoltării locale și atragerea unui numar cât mai mare de beneficiari, parteneriatul microregiunii a stabilit ca sprijinul nerambursabil, acordat să fie nu mai mare de 25.000euro pentru un proiect, sumă la care se aplica regulile ajutorului de minimis.

**6. Tipuri de acțiuni eligibile și neeligibile**

Actiunile eligibile si neeligibile respecta prevederile din Reg (UE) nr. 1305/2013 - art. 45 , Reg (UE) nr. 807/2014 de completare a R. (UE) nr. 1305/2013 – art. 13 privind investițiile,

Reg (UE) nr. 1303/2013 – art. 65 si art.69, prevederile din PNDR, cap.8.1 si fisa tehnica a submasurii 19.2 si se vor respecta prevederile aplicabile LEADER din HG 226/2015.

Activitatile relevante pentru implementarea corecta a Planului de Afaceri aprobat pot fi eligibile, indiferent de natura acestora.

Prin această măsură tipurile de actiuni eligibile se refera la :

• Investitii in modernizarea fermelor pomicole, inclusiv in infiintarea si reconversia plantatiilor pomicole si dotarea cu masini si utilaje/modernizarea parcului de masini si utilaje pentru pomicultură.

• Investitii in modernizarea pepinierelor pomicole, inclusiv in cresterea suprafetelor ocupate de material saditor.

• Înființarea şi/sau modernizarea căilor de acces în cadrul fermei, inclusiv utilităţi şi racordări;

• Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci în conformitate cu la art 45 (2) (d) din Reg. 1305/2013;

Actiuni neeligibile : achizitia de drepturi de productie agricola, de drepturi la plata, plante anuale si plantarea plantelor anuale, achizitia de cladiri, obtinerea de bauturi alcoolice, constructia si modernizarea locuintei si sediilor sociale

**7. Condiții de eligibilitate**

•Solicitantul trebuie să se încadreze în categoria beneficiarilor eligibili;

•Solicitantul trebuie să aibă sediul social situat în teritoriul MVS iar activitatea va fi desfășurată în teritoriul GAL MVS

•Investiția trebuie să se încadreze în cel puțin una din acțiunile/operațiunile eligibile prevăzute prin măsură;

•Solicitantul trebuie să demonstreze capacitatea de asigurare a cofinanțarii investiției;

•Investiția trebuie realizată doar în unitățile teritorial administrative prezente în anexa din Cadrul Național de Implementare aferentă STP de pe teritoriul MVS și trebuie să respecte zonarea speciilor din anexa menționată anterior, exceptând cultura de căpșuni în sere si solarii;

•În cazul înființării și/sau reconversiei solicitantul trebuie să utilizeze doar material fructifer din categoria biologică certificat; În cazul pepinierelor, solicitantul se angajează că materialul rezultat va fi material fructifer din categoria biologică certificat;

* Exploatația trebuie să respecte dimensiunile economice viabile: dimensiunea minimă a suprafeței pomicole, inclusiv pepiniere pomicole, deținute în proprietate sau în folosință de o exploatație agricolă trebuie să fie de minim 4000 euro SO în cazul investițiilor simple; în cazul investițiilor care presupun reconversie/ înființare plantații pomicole/producerea de material de înmulție/ material de plantare fructifer dimensiune economică a exploatației agricole să fie de minim 4000 euro SO.
* Suprafata infiintata/ replantata prevazuta prin proiect trebuie sa fie echivalenta cu minimul : 4000 euro SO in cazul culturiii de capsuni in camp si spatii protejate;4000 euro SO in cazul producerii de material de inmultire si material de platare fructifer;4000euro SO, pentru toate celelalte specii si sisteme de cultura;

•În cazul comercializării, vor fi sprijinite doar produse incluse în Anexa I la TFUE.

•Investițiile în înființarea şi/sau modernizarea instalaţiilor pentru irigaţii şi în producerea energiei din surse regenerabile în cadrul fermei sunt eligibile cu condiția ca acestea să reprezinte o componentă secundară într-un proiect ce are ca scop modernizarea/dezvoltarea fermei (dezvoltarea producţiei pomicole primare).

* Solicitantul trebuie să demonstreze asigurarea cofinanțării investiției.

**8. Criterii de selecție**

Criteriile de selecție vor respecta prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală. Pentru această măsură pragul minim este de puncte și reprezintă pragul sub care niciun proiect nu poate intra la finanţare**.**

|  |  |  |
| --- | --- | --- |
| **Nr crit** | **Criteriul de selecție** | **Punctaj** |
| CS 1 | Criteriul nivelul de calificare al solicitantului | - |
| CS 1.1 | Solicitantul a absolvit cu diplomă de studii superioare în domeniul agricol | - |
| CS 1.2 | Solicitantul a absolvit studii postliceale sau liceale în domeniul agricol | - |
| CS 1.3 | Solicitantul a absolvit un curs de calificare în domeniul agricol, agro-alimentar, veterinar sau economie agrară de cel puţin Nivel 1 de calificare profesională, sau se obligă să finalizeze acest curs în maxim 36 de luni de la data adoptării deciziei individuale de acordare a ajutorului | - |
| CS 2 | Criteriul- crearea locurilor de munca noi- cel putin un loc de munca nou creat | - |
| CS 3 | Criteriul asocierii în cadrul cooperativelor sau a grupurilor de producători- Solicitantul va prezenta un acord de parteneriat cu cooperativa, care să aibă o perioadă de valabilitate cel puțin egală  cu perioada pentru care se acordă finanțarea pentru a dovedi includerea în lanțul scurt pentru desfacerea produselor | - |
| CS 4 | Solicitantul va demonstra printr-o recomandare din partea cooperativei faptul că a participat la sesiunile de informare privind lanțul scurt agroalimentar de calitate | - |
| CS 5 | Criteriul speciei pomicole prioritare | - |
| CS 5.1 | Plantații de pomi fructiferi (meri,peri,vișini,gutui, pruni, | - |
| CS 5.2 | Plantații de arbuști fructiferi (coacăz, mur, zmeur, afin, cătină, soc) | - |
| CS 5.3 | Plantații de căpșuni în câmp | - |
| CS 5.4 | Plantații de plante medicinale și aromatice | - |
| CS 6 | Criteriul reconversiei (investiţii care presupun reconversie) pentru orice specie eligibila prin STP | - |
| CS 7 | Criteriul dimensiunii (ferme mici); | - |
|  | TOTAL | 100 puncte |

**NOTĂ:** Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului**

Proiectele din cadrul acestei măsuri sunt din categoria operaţiunilor generatoare de venit. Beneficiarii sprijinului care desfășoară activități economice generatoare de profit în teritoriul MVS, necesită sprijin pentru dezvoltare şi care asigură posibilitatea creerii de locuri de muncă.

Rata **sprijinului public nerambursabil** va fi de 50**%** din totalul cheltuielilor eligibile și nu va depăşi 25.000 euro pentru un proiect. Intensitatea sprijinului nerambursabil se va putea majora dar rata sprijinului nu poate depăși 90**%** în cazul fermelor mici și medii daca cel putin una din urmatoarele conditii va fi indeplinita:

* Investiţiilor realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 al R (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305), sau femei;
* Proiectelor integrate care intră sub incidența a cel puțin două măsuri diferite, una dintre ele fiind măsura 4;
* Utilizarea investițiilor sau serviciilor colective, realizate de formele asociative ale fermierilor (cooperative și grupuri de producători)
* Proiectelor inovative;
* Proiectelor care propun producerea şi utilizarea energiei din surse regenerabile pentru consum propriu. Valoare spijinului nerambursabil poate fi cuprinsă între 5.000- 25.000 euro.

**10. Indicatori de monitorizare**

|  |  |  |
| --- | --- | --- |
| **Domenii de interventie** | **Indicator de monitorizare** |  |
| 2A | Număr de exploataţii/întreprinderi sprijinite | 1 |
| **Indicatori suplimentari** |  |  |
| 1C | Numărul total al participanților instruiți | 4 |
| 6A | Număr de locuri de muncă nou create prin implementarea proiectului | 4 |